ครม.อนุมัติให้นำเงินบริจาคพรรคการเมืองไปลดหย่อนภาษีได้
ที่ประชุมครม.อนุมัติให้นำเงินบริจาคพรรคการเมืองไปลดหย่อนภาษีบุคคลธรรมดาได้ไม่เกินปีละ1หมื่นบาท เริ่มมีผลสำหรับเงินได้ปี61
26 พ.ย. 2561

ที่ประชุมครม.อนุมัติให้นำเงินบริจาคพรรคการเมืองไปลดหย่อนภาษีบุคคลธรรมดาได้ไม่เกินปีละ1หมื่นบาท เริ่มมีผลสำหรับเงินได้ปี61
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า คณะรัฐมนตรี (ครม.) อนุมัติ หลักการร่าง พ.ร.บ. แก้ไขเพิ่มเติมประมวลรัษฎากร เพื่อสนับสนุนการบริจาคให้แก่พรรคการเมือง ตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ.2560
สาระสำคัญ กำหนดให้ผู้บริจาคเงินให้แก่พรรคการเมืองมีสิทธินำเงินที่บริจาคไปหักลดหย่อนภาษีเงินได้บุคคลธรรมดา ไม่เกินปีละ 10,000 บาท โดยให้มีผลสำหรับเงินได้ในปี 2561 เป็นต้นไป ส่วนในกรณีนิติบุคคลให้นำไปเป็นรายจ่ายในการคานวณภาษีเงินได้นิติบุคคล ไม่เกินปีละ 50,000 บาท โดยให้มีผลบังคับใช้สำหรับรอบบัญชีที่เริ่มใน หรือ หลังวันที่ 1 ม.ค.61 เป็นต้นไป
ทั้งนี้ คาดว่าจะทาให้รัฐเสียรายได้ที่คาดว่าจะเกิดจากภาษีเหล่านี้ ประมาณปีละ 2,100 ล้านบาท
กรณีดังกล่าวเพื่อเป็นการช่วยสนับสนุนการดำเนินกิจการของพรรคการเมืองอย่างเปิดเผย สร้างแรงจูงใจ ให้ประชาชน และภาคเอกชน ร่วมกันสนับสนุนการดำเนินงานของพรรคการเมือง เสริมสร้างความเข้มแข็งในระบบพรรคการเมืองในประเทศ ซึ่งถือเป็นกลุ่มตัวแทนของภาคประชาชนในการทำหน้าที่ ตามหลักการปกครองระบอบประชาธิปไตย